Kristine Austgulen

Kristine Austgulen (født 4. november 1980 i Bergen) er en norsk tidligere basketballspiller. Hun har tidligere arbeidet som konsulent i McKinsey & Company.

Karriere 
Austgulen var en av de aller største stjernene i amerikansk collegebasket, da hun fra 1999 til 2003 spilte for basketballaget til Virginia Commonwealth University; VCU Rams. Hun scoret 1 572 poeng og tok 799 returer i perioden, som ved uteksaminering henholsvis var det tredje og andre beste antall gjennom universitetets historie. Austgulen ble utnevnt til Academic All-American fra 2000-2003, og i 2003 ble hun tildelt prisen Academic All-America Athlete of the Year for den aller beste kombinasjonen av sportslige og akademiske prestasjoner i amerikansk universitetsidrett. I 2003 ble hun kåret til Årets Spiller i Colonial Athletic Association, og samme året ble drakten hennes, nummer 21, fredet ved Virginia Commonwealth University.

Før hun flyttet til USA vant hun NM i basketball, som toppscorer for  i 1999.

Austgulen fikk 10 kamper for Norges kvinnelandslag i basketball, og var sentral da Norge spilte playoffkamper til Europamesterskapet i basketball for kvinner i 2007.

Austgulen var ansatt som konsulent i McKinsey & Company.

I 2005 representerte Austgulen Norge som Azalea-dronning ved den 52. årlige NATO-festivalen i Norfolk,Virginia.

Referanser

Eksterne lenker 
 

Norske basketballspillere
Personer fra Bergen kommune
Fødsler i 1980